Miski kaubamaja, vahet polegi kas roosa või kollase kataloogis pakuti laste talvesaapaid. Ohkasime koos kolmelapselise kolleegiga - ega sellest väljaminekust ei pääse. Õnneks asuvad kaubamajad lõunase jalutustee kaugusel ja soodsam ost võib isegi õnnestuda.    Edasise kohvilaua-arutelu käigus selgus, et Notsu üle-eelmise aasta hästisäilinud Columbia saapad nr 31 sobivad numbrilt kolleegi noorimale lapsele. Tema  vanima lapse väikseksjäänud Elefantenid nr 35 passivad omakorda Notsule. Teostasime vahetuse.    Kaubandusel jäi pea 1500 krooni käivet saamata. Säästsime kahe pere rahakottide sisu ja loodust.